Աննա Անվեգորդ

**Աննա Էլին Աստրիդ Անվեգորդ** (; ), շվեդ ֆուտբոլիստուհի, «Հեկկեն» ակումբի և Շվեդիայի ազգային հավաքականի հարձակվող։ 2019 թվականի աշխարհի առաջնության բրոնզե մեդալակիր, 2020 թվականի Օլիմպիական խաղերի արծաթե մեդալակիր։

## Ակումբային կարիերա
### «Վեկշյո»
Անվեգորդը մեծահասակների մակարդակում իր նորամուտը նշել է 2015 թվականին Շվեդիայի երրորդ ուժեղագույն դիվիզիոնի «Վեկշյո» ակումբում։ 17 խաղում խփելով 27 գնդակ՝ նա գլխավորել է մրցաշարի ռմբարկուների ցուցակը և օգնել թիմին բարձրանալ երկրորդ դիվիզիոն: Հաջորդ երկու մրցաշրջաններում ֆուտբոլիստուհին նույնպես դարձել է լավագույն ռմբարկու, իսկ ակումբը 2016-ին զբաղեցրել է երրորդ տեղը, իսկ 2017-ին՝ առաջինը։

Շվեդիայի բարձրագույն դիվիզիոնում իր առաջին մրցաշրջանում Անվեգորդը 14 անգամ գրավել է մրցակիցների դարպասը՝ այդ ցուցանիշով զիջելով միայն Անա Միտտագին, իսկ «Վեկշյո» զբաղեցրել է 7-րդ տեղը։ Մրցաշրջանի արդյունքներով մարզուհուն շնորհվել է «Տարվա բեկում» մրցանակը՝ նա նաև առաջադրվել է «Տարվա լավագույն հարձակվող» կոչմանը։

### «Ռուսենգորդ»
Անվեգորդի տպավորիչ արդյունավետությունն այն դարձրել է տրանսֆերային նպատակ ինչպես Շվեդիայի, այնպես էլ արտասահմանյան մի շարք խոշոր ակումբների համար։ 2019 թվականի մրցաշրջանի կեսին տեղի է ունեցել ֆուտբոլիստի տեղափոխությունը «Ռուսենգորդ»։

2019 թվականին Ավենգորդը «Վեկշյոի» և «Ռուսենգորդի» կազմում 14 գոլով դարձել է առաջնության լավագույն ռմբարկու, ինչպես նաև ճանաչվել տարվա ամենաարժեքավոր խաղացող, իսկ Մալմյոյի ակումբը նրա օգնությամբ ձեռք բերեց Դամալսվենսկանի ռեկորդային 11-րդ տիտղոսը։

2020 թվականին շվեդուհին 16 խփած գնդակով կրկին դարձավ առաջնության լավագույն գոլի հեղինակ, իսկ նրա ակումբը մրցաշրջանն ավարտեց երկրորդ տեղում։ 2020 թվականի դեկտեմբերին նա իր նորամուտը նշեց ՈՒԵՖԱ-ի Չեմպիոնների լիգայում՝ երկու խաղում երեք գոլ խփելով վրացական «Լանչխուտիի» դարպասը։ Բացի այդ, նա առաջին անգամ ընդգրկվել է 2020 թվականի աշխարհի 100 լավագույն ֆուտբոլիստուհիների ցանկում՝ զբաղեցնելով 85-րդ հորիզոնականը։

### «Էվերթոն»
2021 թվականի հուլիսի 10-ին անգլիական «Էվերթոն» ակումբը հայտարարել է Անվեգորդի հետ 2 տարվա պայմանագիր կնքելու մասին։

## Կարիերան հավաքականում
Անվեգորդը Շվեդիայի տարբեր տարիքի հավաքականների կազմում էր։  Նա հայտնվել է ազգային թիմի հայտացուցակում մինչև 20 տարեկան աղջիկների աշխարհի առաջնության համար.խմբային փուլի երկրորդ խաղում գոլերից մեկը խփել է Պապուա Նոր Գվինեայի իր հասակակիցների դարպասը:

2018 թվականի հունիսին առաջին անգամ հրավիրվել է Շվեդիայի հիմնական հավաքական և, փոխարինման դուրս գալով Խորվաթիայի դեմ ընկերական խաղում, նորամուտը նշել է ազգային հավաքականում։ Հավաքականի կազմում իր առաջին գոլը Անվեգորդը խփել է 2018 թվականի նոյեմբերի 11-ին անգլիուհիների դեմ ընկերական խաղում։

2019 թվականի մայիսին Անվեգորդը ընդգրկվել է աշխարհի առաջնության Շվեդիայի հայտացուցակում։ Նա մասնակցել է իր թիմի 3 հանդիպման՝ այդ մրցաշարում նորամուտը նշելով Չիլիի դեմ խմբային փուլի առաջին տուրի խաղում:

## Ձեռքբերումներ
### Թիմային
**«Վեկշյո»**
* Դիվիզիոն 1-ի հաղթող՝ 2015
* հաղթող Էլիտեթան՝ 2017

**«Ռուսենգորդ»**
* Շվեդիայի չեմպիոն՝ 2019

**Շվեդիայի Ազգային Հավաքական**
* աշխարհի առաջնության բրոնզե մեդալակիր՝ 2019

### Անձնական
* Դիվիզիոնի «Ոսկե խաղակոշիկ» 1՝ 2015
* «Ոսկե խաղակոշիկ» Էլիտեթան՝ (2) 2016, 2017
* Շվեդիայի առաջնության «Ոսկե խաղակոշիկ»` (2) 2019, 2020
* Շվեդիայի ֆուտբոլային միության տարվա բեկումնային մրցանակ՝ 2018
* Շվեդիայի առաջնության «Ամենաարժեքավոր ֆուտբոլիստը»` 2019
* Աշխարհի 100 լավագույն ֆուտբոլիստուհիները` 2020

## Ծանոթագրություններ

Կատեգորիա:2020 թվականի Ամառային օլիմպիական խաղերի արծաթե մեդալակիրներ